
GAIA: SESTAOKO UDALAREN ETA SESTAO RIVER CLUB-EN ARTEKO LANKIDETZA-HITZARMENAREN TESTUA, OINARRIZKO KIROLA SUSTATZEKO

Erreferentziako gaiari dagokionez, honako hitzarmen-testu hau proposatzen du testu honen sinatzaileak:

SESTAOKO UDALAREN ETA SESTAO RIVER CLUB-EN ARTEKO LANKIDETZA-HITZARMENAREN TESTUA, OINARRIZKO KIROLA SUSTATZEKO



Sestaon, ………2024ko …………..aren ….n,

BILDUTAKOAK

Alde batetik, Angel María Castro Batalla jn. (NAN: 72390039-T), Sestao River Club-en ordezkari gisa, elkartearen presidente den aldetik.

Bestetik, Ainhoa Basabe Meléndez and. (NAN: 11923520-K), Sestaoko Udalaren izenean, (IFK P-4809700-J) Udaleko alkate-udalburu den neurrian.

Bi aldeek hitzarmen hau sinatzeko legezko gaitasuna onartzen diote elkarri eta alderdi biek, euren ahalmenak betez, honako hau:

ADIERAZTEN DUTE:

LEHENENGOA. - Udal honek, Toki Araubidearen Oinarriak arautzen dituen 7/1985 Legearen 25. artikuluan deskribatutako udal-eskumenen arabera, eskumen osoa du kirola eta kirol-instalazioak sustatzearekin eta aisialdia betetzearekin zerikusia duten jarduera guztietan.

Sestaoko Udalak lan-arlo hori jorratzen jarraitu nahi du, eta, horretarako, beharrezkotzat jotzen du lankidetzan aritzea kirola eta horrekin lotutako alderdi guztiak, hala nola integrazioaren balio soziala, zuzentasuna, identitate-sentimendua, adiskidetasun- eta lankidetza-balioak, sustatzen dituzten erakundeekin.


BIGARRENA.- Dirulaguntzak emateko jarduera-esparru orokorraren barruan, Udal honek ahalmena du Sestaoko Udalaren urteko ekitaldi bakoitzeko aurrekontuetan aurreikusten diren dirulaguntza izendunak zuzenean emateko, hitzarmen honetan ezartzen diren baldintzetan, eta dirulaguntzak ematea arautzen duen Udal Ordenantzari lotu gabe; hori guztia, Dirulaguntzei buruzko 38/2003 Lege Orokorraren 22.2 eta 28. artikuluekin, eta Sestaoko Udalaren dirulaguntzak ematea arautzen duen Udal Ordenantzaren 1. artikuluarekin bat. Sestaoko Udaleko alkate udalburuari dagokio zuzeneko dirulaguntza horiek emateko eskumena. 40/2015 Legeak, urriaren , Sektore Publikoaren Araubide Juridikoarenak (aurrerantzean, SPAJL), hitzarmenen araubidea arautzen du 47. artikulutik 53.era bitartekoetan.

HIRUGARRENA. - Azaldutako araudian oinarrituta, Sestaoko Udalaren eta Sestao River Club-en arteko lankidetza-hitzarmena indarrean dagoen ordenamendu juridikoan onartutako baliabidea da, interes publikoko helburu komun bat bilatzen duten kirol-jarduerak sustatzeko.

LAUGARRENA. - Azaldutakoa ikusita, komenigarritzat jotzen da Sestaoko Udalaren eta Sestao River Club-en arteko lankidetza-sistema bat artikulatzea, udalerrian kirola sustatze aldera, onura eta garapena ekar dezaten sinergiak sortzeko.

BOSGARRENA. - Sestao River Club irabazi-asmorik gabeko kirol-elkartea da, eta kirola eta horrekin lotutako alderdi guztiak sustatzen ditu, hala nola integrazioaren gizarte-balioa, ekitatea, nortasun-sentimendua, adiskidetasun- eta lankidetza-balioak.

,Azaldutakoaren ondorioz, Sestao River Club-ek zein Sestaoko Udalak kirol-jarduera sustatzea dutela helburu, integrazioaren, zuzentasunaren eta lankidetzaren kirol-balioak indartze aldera. Kirolari laguntzea oinarrizkoa da Sestaoko bizilagunei beren trebetasunak, indarra eta determinazioa erakusteko aukera emateko, eta, aldi berean, funtsezkoa da Sestaoren izena eta herriak kirolaren balioekin duen lotura sustatzeko. Sustapen hori Interes publiko eta orokorreko helburua da, bi erakundeen baterako jardunak, ondare-interes eta irabazi-asmorik gabeak, ahalbidetuko duena.

Ondorioz, Sestao River Clubek eta Sestaoko Udalak lankidetza-hitzarmen hau sinatzea erabaki dute, honako klausula hauen arabera:

KLAUSULAK:

LEHENA: HITZARMENAREN HELBURUA.

Hitzarmen honen helburua da, adostasunaren bidez, Sestaoko Udalaren eta Sestao River Club-en arteko lankidetza finkatzea, oinarrizko kirola sustatzeko. 


BIGARRENA: DIRULAGUNTZAREN IRIZPIDEAK ETA ZENBATEKOA.
Sestaoko Udalak, eman beharreko dirulaguntzaren zenbatekoa zehazte aldera, honako irizpide hauek aintzat hartu ditu:
· Sestaoko udalerrian kirola sustatzeko egindako lana.
· Proposamenak, Sestaoko udalerriari dagokionez, kirola eta kirolaren balioak sustatzeko esparruan duen eragina.
· Sestao River Club-ek Estatuko kirolaren erreferente gisa egin duen ibilbide historikoa.

Horregatik guztiagatik, onartu da 40.000 euroko dirulaguntza bat ematea 2023ko abuztuaren 1etik 2024ko uztailaren 31ra bitarteko aldirako eta, gizonezkoen lehen talde seniorrak kategoriari eutsiz gero, zenbateko berbera hurrengo kirol-denboraldietan, 2027ko uztailaren 31ra arte. Urterik urte, kopuruak 5000 euroko aldaketa izango luke, kategoriaz igo edo jaitsiz gero (5.000 €-ko igoera, estatuko bigarren mailara igotzeagatik edo 5.000 €-ko murrizketa EFEFko 2. mailara edo beheragoko beste kategoria batera jaitsiz gero).

HIRUGARRENA: DIRULAGUNTZA ORDAINTZEA
Dirulaguntzaren zenbatekoa honela ordainduko du Sestaoko Udalak:
· Diru-laguntzaren % 100 ordainduko da denboraldi bakoitzaren azalpen-memoria eta gastuak justifikatzeari eta horiek ordaintzeari buruzko dokumentuak aurkeztu ondoren, laugarren klausulan xedatutakoaren arabera. 


LAUGARRENA: JUSTIFIKAZIOA.
Diruz lagundu beharreko denboraldia amaitu ondoren, SESTAO RIVER CLUB-ek denboraldi horretarako gastuak egiaztatzen dituzten agiriak aurkeztu beharko ditu.

Justifikazio modura aurkeztu behar den dokumentazioa honakoa da:
a. Hitzarmen honetan ezarritako baldintzak betetzen direla justifikatzeko jarduketa-memoria bat, egindako jarduerak eta lortutako emaitzak adierazita.
b. Klubak denboraldi horretan izan dituen gastuen eta inbertsioen zerrenda sailkatua, diruz lagundutako guztizko zenbatekoa muga gisa hartuta. Zerrendan sailkatutakoek honako datu hauek jaso beharko dituzte: hartzekoduna eta dokumentuaren identifikazioa, zenbatekoa eta jaulkipen- eta ordainketa-datak. Gastu eta inbertsio horiei dagozkien frogagiriak jatorrizkoak edo fotokopiak izan daitezke. Ordainagiriak fakturak edo froga-balio baliokidea duten bestelako dokumentuak izango dira, baliagarriak badira merkataritzaren trafiko juridikoan.
Justifikazioa kutxako tiket bidez egiten denean, baliozkoa izateko, faktura sinplifikaturako jasotzen diren zenbatekoa eta edukia onartzeko baldintzak bete beharko dira, Fakturazio-betebeharrak arautzen dituen Erregelamendua onartzen duen urtarrilaren 22ko 4/2013 Foru Dekretuaren 7. artikuluan ezarritakoaren arabera.
c. Jarduerak, Sestaoko Udalaren diru-laguntzekin ez ezik, beste diru-laguntza batzuekin ere finantzatu direnean (esponsorizazioa), justifikazioan zehatz-mehatz adierazi beharko dira funts horien zenbatekoa, jatorria eta erabilera.
d. Hala badagokio, aplikatu gabeko gerakinen kasuan, itzulketaren ordainketa-gutuna eta gerakinetatik eratorritako interesa.
e. Justifikazio-agiriek nahitaez bat etorri behar dute hitzarmen honen arabera dirulaguntza emateko arrazoi izan diren helburu eta jarduerak betetzearekin, eta ez dira justifikazio gisa onartuko bestelako helburuak betetzeko egindako gastuak.

Gastuak egiaztatzeko dokumentazioa justifikazio gisa onartzeko, dirulaguntza eman den aldiko data eduki beharko da.

Frogagiriak aurkezteko epea ez da hilabete baino luzeagoa izango, denboraldi erregularra amaitzen denetik zenbatzen hasita, 23-24 denboraldian izan ezik. Denboraldi horretan, gehienez ere, hitzarmen hau sinatzen denetik 15 egun naturaleko epea egongo da. 



Ez dira inola ere diruz lagunduko:
· Ondasun higiezinak erosteari dagozkionak.
· Altzari edo ekipamendu teknikoak erostea, Sestaoko Udalaren iritziz jarduerarekiko kostua ohiz kanpokoa denean eta, nolanahi ere, altzari edo ekipamendu horiek erosteko diru-laguntza emanez gero, diru-laguntza jaso duen jarduera amaitzen denean, Sestaoko Udalaren jabetzakoa izatera pasako litzateke.

Sestao River Club-ek konpromisoa hartzen du Sestaoko Udalarekin lankidetzan aritzeko, baldintza hauetan:

1.- Entrenamenduen eta lehiaketen garapena 

Azalpena: Entrenamenduen garapen zuzena kudeatzea, eskola-kirolaren (ikus koadroa) eta federazioaren jarraibideen arabera. 

[image: ]

Helburua: Futbolean aritzearen bidez, hazkunde-etapetan dauden kirolarien garapen motorrean, emozionalean eta mentalean laguntzea, bizitzako etapa guztietan baliagarriak izango zaizkien balio eta tresnak eskainiz. 

Jarduerak egiteko tokia: Galindoko udal-futbol-zelaiak. 

Jardueren arduradunak: Sestao River Club-eko teknikariak, lan- edo boluntariotza-kontratua eta dagokien prestakuntza izango dutenak, Euskal Autonomia Erkidegoan jarduera fisikoaren eta kirolaren arloko lanbideetan sartzeari eta jarduteari buruzko ekainaren 30eko 8/2022 Legeak eskatutakoarekin bat.



2.- Futbola sustatzeko txapelketak/jarduerak/prestakuntzak garatzea

Helburua: Beste klub/udalerri batzuekin lankidetzan aritzea kirola sustatzeko, eta kirolariei beren hazkunde-etapetako garapen fisiko, emozional eta mentalean laguntzeko.



3.- Jarrera bortitzak, xenofoboak edo diskriminatzaileak prebenitzea.

Sestao River Club-ek konpromisoa hartzen du garatzen dituen jardueretako parte-hartzaileen arteko aukera-berdintasunaren alde lan egiteko, batez ere emakumearen eta immigrazioaren arloei dagokienez. Era berean, Udalak onartutako hizkuntza-irizpideak errespetatuz, bere gain hartzen du jardueretan elebitasuna sustatzen saiatzeko ardura. 

4.- Hedapena. 
· Hitzarmena sinatu ondoren, prentsaurrekoa egingo da hura aurkezteko. 
· Sestaoko Udalaren logotipoa jarriko da, lehentasunezko leku batean, Sestao River Club-eko taldeek jokatzen dituzten partida ofizial eta lagunartekoak iragartzeko argitaratzen diren karteletan (EAEko bi hizkuntzetan).
· Sestao River Club-eko taldeek Sestaoko Udalaren logoa erakutsiko dute beren ekipamenduan. El coste de la producción de ésta correrá a cargo del Sestao River Club.
· Sestao River Club-ek ez du Sestaoko Udalaren izen onari kalte egin diezaiokeen inolako ekintzarik egingo edo jokabiderik izango.



BOSGARRENA: DIRULAGUNTZAREN MUGA KUANTITATIBOA.
Hitzarmen honen babesean emandako dirulaguntzaren zenbatekoak, helburu bererako beste diru-sarrera edo baliabide batzuekin batera, ezin izango ditu inola ere gainditu Sestao River Club-en denboraldiko gastuak. 




SEIGARRENA: SESTAO RIVER CLUB-EN GAINERAKO BETEBEHARRAK.

Sestao River Club-ek, lankidetza-hitzarmen honen indarraldia amaitu ondoren eta, data horretatik zenbatzen hasita, gehienez ere hilabeteko epean, honako dokumentazio hau aurkeztu beharko du:

· Egindako jardueren azalpen-memoria. 
· Jarduerak sortutako diru-sarreren eta gastuen balantzea. Bertan, diruz lagundutako jarduerarako jasotako beste edozein dirulaguntza edo laguntza publiko edo pribatu sartu beharko da. 
· Jarduera horiek garatzeko izandako gastuen egiaztagiriak. Gastu horien frogagiriak jatorrizkoak izango dira, eta jardueraren ondorioz sortutako gastuei buruzkoak, emandako zenbateko osoa justifikatu adinakoak. 

Bestalde, Sestao River Club –ek konpromiso hauek hartzen ditu: 

· Garatzen dituen jardueretako parte-hartzaileen arteko aukera-berdintasunaren alde lan egiteko, batez ere emakumearen eta immigrazioaren arloei dagokienez. Era berean, Udalak onartutako hizkuntza-irizpideak errespetatuz, bere gain hartzen du jardueretan elebitasuna sustatzen saiatzeko ardura. 
· Sestao River Club-ek antolatutako jardueretan lan egiten dutenen ardura hartzea. Azken horien San Sestao River Club-en mendekoak izango dira soilik, eta ez dute inolako loturarik izango Sestaoko Udalarekin. Beraz, Udalak ez du inolako ardurarik izango hitzarmen honen xede diren jarduerak garatu eta gauzatzeak eragin litzakeen ondorioei dagokienez. 
· Sestao River Club-ek Sestaoko Udala babesle gisa iragarriko du bere webgunean eta sare sozialetan. 
· Sestaoko Udala gainerako babesleen baldintza beretan iragartzea prentsaurrekoak, protokolo-ekitaldiak eta antzeko ekintzak direla-eta jarritako publizitate-panel edo -mural bakoitzean (backdrop), horrelakorik baldin badago. Material horren ekoizpenaren kostua Sestao River Club-ek ordainduko du. 
· Sestao River Club-eko gizonezkoen eta emakumezkoen taldeek Sestaoko Udalaren logoa erakutsiko dute beren ekipamenduan. Material horren ekoizpenaren kostua Sestao River Club-ek ordainduko du.
· Lanaren eta zergen arloan, Gizarte Segurantzaren arloan eta laneko segurtasunaren eta osasunaren arloan indarrean dauden legezko xedapenak betetzeaz arduratzea, eta bereziki zaintzea Laneko Arriskuen Prebentzioari buruzko Legea betetzen dela. Udalak ez du inolako erantzukizunik izango aipatutakoak ez betetzeak eragin litzakeen ondorioei dagokienez. 
· Sestaoko Udalaren logotipoa jartzea, lehentasunezko leku batean, Sestao River Club-eko taldeek jokatzen dituzten partida ofizial eta lagunartekoak iragartzeko argitaratzen diren karteletan (EAEko bi hizkuntzetan).
· Sestaoko Udalaren izen onari kalte egin diezaiokeen inolako ekintzarik ez egitea edo jokabiderik izatea.
· Dirulaguntzaren xede den jarduera garatzeko beharrezkoak diren baimenak, publikoak edo pribatuak, lortzea; dirulaguntza jaso duten jarduerak edo proiektuak antolatzeko eta egiteko edozein elementuri eragiten dion indarreko lege-araudia betetzea; beharrezkoak diren erantzukizun zibilaren eta istripuen aseguru-polizak sinatzea; azken batean, diruz lagundutako jarduerak gauzatzetik erator daitezkeen erantzukizun guztiak bere gain hartzea.
· Sestaoko Udalak diruz lagundutako jarduerak direla-eta eskatzen dion informazio osagarri guztia hari ematea.
· Udalari jakinaraztea beste erakunde publiko edo pribatu batzuek emandako dirulaguntzak edo laguntza ekonomikoak, baldin eta udalak diruz lagundutako jarduera berak egiteko lortu badira. Jakinarazpen hori dirulaguntzaren edo laguntzaren berri izan bezain laster egin beharko da, eta dirulaguntza edo laguntza gisa lortutako zenbatekoa zehaztu beharko du, baita laguntza eman duena identifikatu ere.
· Ofizioz, betekizun/informazio hauek egiaztatu eta/edo espedientean sartuko dira, salbu eta interesdunak berariaz kontrakoa adierazten badu: 
- Pertsona fisiko edo juridikoaren identifikazioa.
- Hirugarrenen fitxan adierazitako banku-kontuaren zenbakiaren titulartasunaren egiaztapena. 
- Zerga-betebeharrak egunean egunean izatearen egiaztapena. 
- Eskatzaileak Gizarte Segurantzarekiko ordainketak egunean izatearen egiaztapena, baldin eta, indarrean dagoen legediaren arabera, eskatzaileak Gizarte Segurantzarekiko betebeharrak baditu. 
· Hitzarmen honen indarraldi osoan, dagokion aseguru-poliza bere kargura kontratatzea Europako Erkidegoaren eremuan legez ezarritako aseguru-konpainia batekin, hirugarrenek edo beren ondasunek jasan ditzaketen kalteen erantzukizun zibila estaltzeko, baldin eta kalte horiek Sestao River Club-eko boluntarioek edo kontratupeko langileek eragindakoak badira hitzarmen honen babespeko edozein jardueratan. Poliza horrek gutxienez 200.000 euroko estaldura izango du, eta azpimuga bat biktima bakoitzeko, gutxienez 100.000 eurokoa.

· Sestaoko Udalak, eskuragarri dauden datu-bitartekaritzako sistemen bidez, behar diren egiaztapenak eta kontsultak egingo ditu Administrazioaren esku dauden interesdunen datuei buruz, bai eta dirulaguntzaren administrazio-izapideak egiteko behar den beste edozein datu ere, horretarako inprimakietan adierazitakoaren arabera. Administrazio publikoen arteko datu-bitartekaritzarako oinarria Pertsona fisikoen babesari buruzko Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamenduaren 6. artikuluan eta urriaren 1eko 39/2015 Legearen 28. artikuluan zehazten da. Artikulu horretan aitortzen da herritarrek eskubidea dutela administrazio jardulearen esku dauden edo beste edozein administraziok egin dituen dokumentuak eta aplikatu beharreko gainerako legeria ez aurkezteko. Horregatik, elkarreragingarriak izan daitezkeen datuak dituzten dokumentuak edo ziurtagiriak eskatzeari utziko zaio, baldin eta interesdunak [edo haren ordezkariak] ez badu datu horiek erabiltzearen aurka egiten; kasu horretan, dagozkion datuak edo dokumentuak aurkeztu beharko ditu. Arrazoi teknikoak direla-eta elkarreragingarritasuna ezinezkoa bada, Sestaoko Udalak izapideak egiteko behar diren datuak edo dokumentuak eskatu ahal izango ditu. Era berean, datuen trukearen inguruan, administrazioek lankidetzan aritu betebeharra dute, eta beraien esku dauden herritarren datuak eman beharko dituzte, 40/2015 Legearen 155. artikuluak adierazten duenarekin bat. 





ZAZPIGARRENA: Hitzarmena aldatzeko araubidea.
Hitzarmenaren edukia aldatzeko, alderdi sinatzaileen ahobatezko adostasuna beharko da.

ZORTZIGARRENA: Betebeharrak ez betetzea.
Alderdietako batek hitzarmen honetan bere gain hartutako betebehar edo konpromisoren bat betetzen ez badu, alderdietako edozeinek errekerimendu bat helarazi ahal izango dio bete ez duen alderdiari, epe jakin batean (gehienez ere hiru hilabetekoa) bete ditzan bete gabetzat jotzen diren betebehar edo konpromisoak. 

Errekerimenduan adierazitako epea igarotakoan ez-betetzeak bere horretan jarraitzen badu, errekerimendua igorri zuen alderdiak alderdi sinatzaileei jakinaraziko die hori hitzarmena suntsiarazteko arrazoia dela, eta hitzarmena suntsitutzat joko da.

Hitzarmena arrazoi horregatik suntsiarazten bada, ez da kalte-kalte-ordainik emango.

BEDERATZIGARRENA: Hitzarmenaren betearazpenaren jarraipena, zaintza eta kontrola egiteko mekanismoa.
[bookmark: _GoBack]Hitzarmenaren betearazpenaren jarraipen, zaintza eta kontrol egokia egiteko, gehienez ere hiru hilabeteko epean hitzarmena sinatzen denetik zenbatzen hasita, Jarraipen Batzorde bat eratuko da, honako kide hauek edo haien legezko ordezkariak izango dituena: Kiroletako zinegotzi ordezkaria, batzorde horren presidentea izango dena; Sestao River Club-eko presidentea eta Sestaoko Udaleko Kirol Zuzendaria.

Batzorde horrek ebatziko ditu hitzarmen hau interpretatzean eta betetzean sor daitezkeen arazoak.

HAMARGARRENA: INDARRALDIA ETA LUZAPENAK.
Hitzarmen honek kirol-denboraldi bateko epea izango du, 2023ko abuztuaren 1etik 2024ko uztailaren 31ra arte. Hala ere, automatikoki luzatuko da, ondoz ondoko kirol-denboraldietan, gehienez ere lau urteko indarraldia gainditu gabe, eta hitzarmen honen iraupenak ez du inola ere 2027ko uztailaren 31tik aurrerako ondoriorik izango. 
Hala ere, aurreko paragrafoan xedatutakoa alde batera utzi gabe, hitzarmena ez da luzatuko alderdietako batek berariaz salatzen badu. Salaketa hori modu frogagarrian jakinarazi beharko zaio beste alderdiari, hasierako indarraldia edo haren edozein luzapen amaitu baino bi hilabete lehenago gutxienez.

HAMABIGARRENA: Hitzarmena suntsiaraztea.
Hitzarmena suntsiarazteko arrazoiak honako hauek izango dira:
-Alderdi sinatzaileetako batek klausulak ez betetzeagatik suntsiaraztea.
-Alderdi sinatzaileek hala adostea.
-Sektore Publikoaren Araubide Juridikoaren urriaren 1eko 40/2015 Legearen 51. artikuluan aurreikusitako edozein.



Eta ados daudela frogatzeko, hitzarmen honen bi ale sinatzen dituzte, buruan aipatutako tokian eta datan.



    SESTAOKO UDALEKO                                                                     SESTAO RIVER
   ALKATE-UDALBURUA            CLUB-EKO PRESIDENTEA                

